kardosdrur/scandi-wiki huggingface dataset:
Jens Ejner Christensen

Jens Ejner Christensen (født 19. juni 1968 i Vejle) er en dansk politiker for partiet Venstre. Siden 1. marts 2017 har han været borgmester i Vejle Kommune. Han er tidligere folketingsmedlem fra 2014 til 2015.

Uddannelse og erhverv 
Jens Ejner Christensen er landbrugsuddannet og har Højere Handelseksamen.

Han har været selvstændig landmand i Jelling siden 1995.

Vejle Byråd 
Jens Ejner Christensen har siddet i Vejle Byråd siden 2009. Ved kommunalvalget i 2009 og 2013 fik han henholdsvis 1168 og 1160 personlige stemmer. Jens Ejner Christensen sidder i Økonomiudvalget, Kultur- og Idrætsudvalget og Arbejdsmarkedsudvalget i Vejle Byråd. Den 1. marts 2017 blev han borgmester, efter partifællen Arne Sigtenbjerggaard.

Folketinget 
Jens Ejner Christensen har været kandidat til Folketinget i Vejle Nordkredsen fra 2010. Han opnåede ikke valg ved folketingsvalget 2011, men indtrådte d. 1. juli 2014 som folketingsmedlem fra Sydjyllands Storkreds som suppleant for Ulla Tørnæs da hun udtrådte efter at være blevet valgt til Europa-Parlamentet.

Jens Ejner Christensen sad i Folketingets Beskæftigelsesudvalg, Børne- og Undervisningsudvalg, Klima-, Energi- og Bygningsudvalg og Udenrigsudvalget.

Ved folketingsvalget i 2015 genopstillede Jens Ejner Christensen i Sydjyllands Storkreds, men opnåede ikke valg.

Eksterne links 
 Jens Ejner Christensens hjemmeside

Referencer 

Landmænd fra Danmark
Tidligere folketingsmedlemmer fra Venstre
Folketingsmedlemmer i 2010'erne
Medlemmer af Vejle Byråd
Kommunalbestyrelsesmedlemmer fra Venstre
Personer fra Vejle
Personer i Kraks Blå Bog
Borgmestre i Danmark 2018-2021
Borgmestre i Danmark 2022-2025
Bulhus

Et bulhus er en bygning af træ, der er har vandretgående planker mellem de bærende stolper, modsat lodrette planker som det ses i stavkirker.

Stolperne har riller i siderne, hvor de vandrette planker fælles ind i og kan minde lidt om laftebyggeri. Disse planker kaldes bulfjæle, og de er skåret til på overkanten så de har en skarp ryg, der passer ind i en fordybning i den overliggende fjæle. Det bevirker, at der kommer færre sprækker og revner i samlingerne, hvilket mindsker træk.
De er ofte bygget oven på et fundament af kampesten eller syldsten, hvor fodremmen hviler. Formålet er, at træet ikke ligger direkte på jorden, hvilket forårsager råd.

Bulhuse er blevet bygget siden sen vikingetid (ca. år 1000) og op gennem hele middelalderen. Flere danske konger har forbudt opførelsen af bulhuse grundet det store forbrug af træ, som de behøvede til flåden. Der har dog været bygget nye bulhuse helt op i 1800-tallet, men de er erstattet af bindingsværk, hvor felterne mellem bærende stolper blev fyldt ud ved lerklining

Bulladen ved Christiansfeld er formentlig bygget i 1668, og er den største bullade i Danmark, der stadig står på sin oprindelige plads. Bygningen er fredet.

Se også 
 Bindingsværk
 Middelalderlig arkitektur
 Nordisk arkitektur før år 1400

Referencer 

Bolig
Middelalderlig arkitektur
Halldór Sigurdsson

Halldór Sigurdsson (5. maj 1935 i Seydisfjørdur, Island - 19. august 2005 i København) var en islandsk-dansk journalist.

Sigurdsson havde en dansk mor og kom som 10-årig til Danmark, hvor han 1955 afsluttede en handelsuddannelse i ØK og var derefter i en årrække udstationeret i Latinamerika. I 1975 blev han fastansat i Danmarks Radio og virkede dér i 40 år til sin pensionering i 2005 som 70-årig. Han fik et par måneder efter en hjerneblødning under en cykeltur og døde kort efter.

Som radiojournalist og skribent dækkede Sigurdsson især Latinamerika.
Han fik i 1991 DR's Kryger-prisen opkaldt efter Christian Kryger og i 1993 DR's Sprogpris.

Referencer

Eksterne henvisninger 
 Halldór Sigurdsson på Gravsted.dk
 "Mindeord om Halldór S. fra DR" af Peter Zinckernagel

Journalister fra Danmark
Ansatte i DR
Journalister fra Island
Modtagere af Kryger-prisen
Modtagere af DR's Sprogpris
Jan Hellesøe

Jan Hellesøe (født 13. maj 1982) er en dansk psykologisk manipulator og tv-vært i programserien Fuckr med dn hjrne.
Han er født og opvokset i Sønderborg.

Hellesøe har i sin karriere arbejdet med Ørkenens Sønner, Rune Klan, Søren Østergaard, Betty Nansen Teatret, Danmarks Radio og Hej Matematik. Desuden har han arbejdet en del år i USA. 

Hellesøe er uddannet smed, hvilket han har arbejdet med indtil hans karriere som tryllekunstner tog fart. I 2006 deltog han i talentprogrammet Scenen er din på TV 2 som tryllekunstner sammen med vennen  Anders Hansen under navnet Star Magic. De røg dog ud allerede i første runde.

Referencer

Eksterne henvisninger 
 Jan Hellesøes hjemmeside
 

Tryllekunstnere
Personer fra Sønderborg
Morten Marinus

Morten Marinus (tidligere Morten Marinus Jørgensen, født 10. november 1977 i Aalborg) er en tidligere dansk politiker fra Dansk Folkeparti. Han var medlem af Folketinget fra 2011 til 2019.

Folketinget 
Morten Marinus stillede første gang op til Folketinget i 2001. Han blev valgt ind første gang ved Folketingsvalget 2011  og igen ved Folketingsvalget i 2015. Ved Folketingsvalget i 2019, opnåede han ikke genvalg.

Marinus kom, som medieordfører for Dansk Folkeparti, i betydelig modvind i forbindelse med tildelingen af sendetilladelser til FM4-båndet i 2019. Her ønskede Dansk Folkeparti ikke at frafalde et krav om at den nye landsdækkende FM-kanal skulle placere mindst 70 procent af medarbejderne mindst 110 kilometer fra København. Forløbet endte med at Radio 24syv måtte indstille aktiviteterne og overlade sendetilladelsen til den nye Radio4.

Kommunalpolitik 
Morten Marinus var medlem af Pandrup Byråd 2002-2006, samt byrådet i Jammerbugt Kommune fra 2010 til 2017. Han opnåede ikke genvalg ved kommunalvalget i 2017.

Regionsråd 
Morten Marinus blev også medlem af regionsrådet i Region Nordjylland i 2010. Han valgte at trække sig fra rådet, da han blev valgt til Folketinget i 2011.

Andre poster 
Han har været medlem af Saltum-Alstrup Sognes Menighedsråd fra 1996 til 2020.

Referencer

Eksterne henvisninger 
 Personlig profil på Dansk Folkepartis hjemmeside 
 Interview i anledning af kommunalvalget 2009: 
 Interview: 

Viceborgmestre fra Dansk Folkeparti
Tidligere folketingsmedlemmer fra Dansk Folkeparti
Regionsrådsmedlemmer fra Dansk Folkeparti
Folketingsmedlemmer i 2010'erne
Middelhavssølvmåge

Middelhavssølvmågen (Larus michahellis) er en fugleart i familien mågefugle. Den yngler i det sydlige Europa og nordvestlige Afrika og har desuden bredt sig til Vesteuropa. Den ligner sølvmågen, men har som voksen altid gule ben og mere sorte vingespidser. Ungfugle kendes på en mere kontrastfarvet hale. Arten overvintrer mod nord i Europa, hvor den kan ses i Danmark hele året.

Tidligere underart af sølvmåge 
Middelhavssølvmågen blev tidligere betragtet som en underart indenfor samme art som sølvmåge og kaspisk måge under navnet gulbenet måge, men blev i begyndelsen af 2000-tallet udskilt som en art.

Se også 
 Kaspisk måge
 Sølvmåge
 Omissus

Kilder 

 Dansk Ornitologisk Forening: Middelhavssølvmåge (Larus michahellis). Arkiveret udgave: archive.org.
 BirdLife International (2014) Species factsheet: Larus michahellis . Hentet fra http://www.birdlife.org 20/08/2014.

Europas fugle
Fugle fra Nordafrika
Larus
Jacob Lund (politiker)

Claus Jacob Vejs Lund (født 15. marts 1965 i Hölö, Sverige) er en dansk politiker fra Socialdemokraterne. Han var folketingsmedlem i perioden 1. juli 2014 til 18. juni 2015.

Karriere 
Jacob Lund er udlært tømrer i 1984 har været tømrer skiftende steder i Danmark, Tyskland, England og Grækenland 1984-2003. Han har bl.a. været med til at lægge gulve i Den Sorte Diamant og i et renoverings projekt EUROMOL, hvor gamle vindmøller på Rhodos og Billingford i Norfork, England. Lund har også bygget huse på Grønland og Tyskland. 

Efter en arbejdsulykke blev han omskolet til arbejdsmarkedssocialrådgiver 2004-2008 og har arbejdet som socialrådgiver 2009-2014.

Lund blev kandidat til Folketinget for Socialdemokratiet i Aakirkebykredsen i 2010. Han blev ikke valgt ved folketingsvalget 2011, men var midlertidigt folketingsmedlem 29. november 2011 – 21. december 2011 som stedfortræder for Jeppe Kofod. 1. juli 2014 blev han fast medlem, da Jeppe Kofod udtrådte efter at være blevet valgt til Europa-Parlamentet.

Jacob Lund er medlem ar Udvalget for Landdistrikter og Øer, Klima-, Energi-, Bygningsudvalget, Forsvarsudvalget, Udenrigsudvalget og EU udvalget. Desuden er Jacob Lund formand for den danske delegation til Europarådet.

Referencer 

Tidligere folketingsmedlemmer fra Socialdemokraterne
Tømrere fra Danmark
Folketingsmedlemmer i 2010'erne
Danskere født i Sverige
Socialrådgivere fra Danmark
Musée Matisse (Nice)

Matisse-museet er et museum i Nice, Frankrig, tilegnet kunstneren Henri Matisse.

Museet har en stor samling af mere ukendte værker udstillet i kronologisk orden.

Eksterne henvisninger 

 Museets hjemmeside

Kunstmuseer i Frankrig
Museer etableret i 1963
Ken Jones

Kenneth "Ken" Jones (2. januar 1936 - 18. januar 2013) var en walisisk fodboldspiller (målmand).

Jones spillede på klubplan hos henholdsvis Cardiff City, Scunthorpe United, Charlton Athletic, Exeter City og Yeovil Town. Længst tid tilbragte han hos Scunthorpe, hvor han nåede at spille 168 ligakampe.

Jones var en del af den walisiske trup til VM i 1958 i Sverige, Wales' eneste VM-deltagelse nogensinde. Han var dog under hele turneringen reserve for førstevalget Jack Kelsey, og kom ikke på banen. Han nåede aldrig at spille en landskamp for Wales.

Referencer 

Fodboldspillere fra Wales
Deltagere ved verdensmesterskabet i fodbold 1958
Fodboldspillere fra Exeter City F.C.
Fodboldspillere fra Scunthorpe United F.C.
Fodboldspillere fra Cardiff City F.C.
Fodboldspillere fra Yeovil Town F.C.
Fodboldspillere fra Charlton Athletic F.C.
Graham Vearncombe

Graham Vearncombe (28. marts 1934 - 30. november 1992) var en walisisk fodboldspiller (målmand) fra Cardiff.

Vearncombe tilbragte hele sin karriere i hjemlandet, hvor han primært var tilknyttet Cardiff City. Han nåede at spille over 200 ligakampe for klubben, der i perioden flere gange var at finde i den bedste række i England.

Vearncombe spillede desuden to kampe for Wales' landshold. Han var en del af den walisiske trup til VM i 1958 i Sverige, Wales' eneste VM-deltagelse nogensinde. Han var dog under hele turneringen reserve for førstevalget Jack Kelsey, og kom ikke på banen.

Referencer 

Fodboldspillere fra Wales
Deltagere ved verdensmesterskabet i fodbold 1958
Fodboldspillere fra Cardiff City F.C.
Personer fra Cardiff
Barendorf

Barendorf er en kommune i den sydlige centrale del af Landkreis Lüneburg i den tyske delstat Niedersachsen, og byen er administrationsby for Samtgemeinde Ostheide.

Geografi 
Barendorf ligger sydvest for Lüneburg ved vestenden af naturparken Elbufer-Drawehn.
Landskabet er et typisk gestområde, ligesom næsten to tredjedele af området i Niedersachsen.

Barendorf har ingen nævneværdige naturlige vandløb, men Elbe-Seitenkanal der siden 1976 har forbundet havnen i Hamburg med indlandet, løber lige vest for kommunen.

Eksterne kilder/henvisninger 

 Kommunens side
 Om Barendorf  på Samtgemeindens websted
Talent Danmark

Talent Danmark var et Talent-show og er en kopi af det engelske "Britain's got talent". Programmet har været aktivt i både Danmark, Norge og Sverige gennem mange år.

Talent i Danmark 

Første sæson af talent i Danmark blev sendt i foråret 2008. Efterfølgende har der været i alt 5 sæsoner. Der kommer en ny sæson af Talent til foråret 2017 på TV2 Danmark.

Talent-sæsoner i Danmark 

 Talent 2008 (Foråret 2008 på DR)

 Talent 2009 (Foråret 2009 på DR)

 Talent 2010 (Foråret 2010 på DR)

 Danmark har talent:
 2015 (Foråret 2015 på TV2)
 2016 (Foråret 2016 på TV2)
 2017 (Foråret 2017 på TV2)
 2018 (Foråret 2018 på TV2)
 2019 (Foråret 2019 på TV2)

Vindere af Talent i Danmark 

 Vinderen af Talent 2008 blev Robotdrengene

 Vinderen af Talent 2009 blev Kalle Pimp

 Vinderen af Talent 2010 blev Copenhagen Drummers

 Danmark har talent:
 Vinderen i 2015 blev Thorsen
 Vinderen i 2016 blev Mathias
 Vinderen i 2017 blev Johanne Astrid
 Vinderen i 2018 blev Moonlight Brothers
 Vinderen i 2019 blev Alex Porsing

Talent-historie i Danmark 

DR har kørt Talent Danmark siden 2008, men i 2010 måtte DR, efter tre års forsøg, sælge Talent-konceptet i 2011. I 2014 blev konceptet genoplivet af TV2 efter fire års stilhed i Danmark under navnet Danmark har talent. I November 2019 meldte TV 2 ud, af de havde valgt i trække stikket på talentshowet efter 5 sæsoner på TV 2

Eksterne henvisninger
Kaspisk måge

Kaspisk måge (Larus cachinnans) er en fugleart i familien mågefugle. Den har sin oprindelige udbredelse i det centrale Asien og har siden bredt sig til Østeuropa. Den ligner sølvmåge og middelhavssølvmåge. Kaspisk måge har dog et mere spinkelt næb og øjnene virker mørkere. Den har desuden en anden levevis, idet dens føde findes på landjorden og blandt andet består af smågnavere og insekter, ikke fisk og fiskeaffald som det er tilfældet for de to andre arter.

Udskilt som art omkring 1999 
Kaspisk måge blev tidligere betragtet som en underart indenfor samme art som sølvmåge og middelhavssølvmåge. Den blev omkring 1999 udskilt som en art. Dette skete, fordi kaspisk måge har en helt anden levevis og sjældent parrer sig med middelhavssølvmåge som den ligner mest. Blandt andet er fødevalget delvist forskelligt, ligesom kurtiseringsadfærd og valg af levested. Hvor de to arter lever side om side, får de to arter desuden ikke levedygtigt afkom.

Se også 
 Middelhavssølvmåge
 Sølvmåge

Kilder 

 BirdLife International (2014) Species factsheet: Larus cachinnans . Hentet fra http://www.birdlife.org 20/08/2014.

Fugle fra Centralasien
Larus
Abrahams Børn

Abrahams Børn er et kunst- og dialog-projekt af billedkunstneren Jens Galschiøt. Projektet fokuserer på religiøs fundamentalisme og har til hensigt at etablere dialog og bygge bro mellem de monoteistiske religioner jødedom, kristendom og islam.  Skulpturen blev færdiggjort i januar 2015, og blev først gang udstillet på Silkeborg Bad.

Historie 
Projektet startede i 2009 af den danske kunstner Jens Galschiøt som en reaktion på muhammedtegningerne. Kunstneren har udtalt, at han ikke mente at tegningerne var et forsvar for ytringsfrihed eller en måde at starte en dialog omkring religion, men mere et forsøg på at provokere og mobbe muslimer. Han mente dog, at der var grund til en religionsdebat og startede derfor projektet.

Beskrivelse af projektet 
Ifølge kunstneren Jens Galschiøt er det centrale i projektet de 600 lyseste og mørkeste citater udvalgt fra torahen, bibelen og koranen. Citaterne bliver vist på skærme på skulpturen Fundamentalism, som er en skulptur hvor der indgår over 8000 bronzebøger. Kunstneren vil vise med sit projekt, at de tre religioner er så ens, at de er svære at skelne fra hinanden.  
Projektet har modtaget støtte fra både Kresten Drejergaard og Anna Rytter, som valgte i 2011 at deltage i en dokumentarfilm om projektet.Galschiøt valgte i 2014 at fortælle kunstudvalget i Folketinget om sit projekt .

Quiz 
I projektet indgør der desuden en quiz, som handler om at gætte hvilken religion det enkelte citat kommer fra. Quizzen skal ifølge Jens Galschiøt synliggøre vanskeligheden ved at skelne mellem kristendom, jødedom og islam.

Udstillinger 

Projektet Abrahams Børn får en soloudstilling på Silkeborg Bad i januar 2015. Projektet med den store skulptur har udover Silkeborg Bad været udstillet i Varde og København. Begge udstillinger var i 2016.   

Men dele af projektet har været udstillet i følgende byer: 
 Albertslund
 Folkemødet 2014   
 Hobro  
 Næstved  
 Grob på Alias teaterproduktionen  
 Kulturmødet Mors

Se også 
 Jens Galschiøt
 Fundamentalism
 Aidoh

Referencer

Eksterne henvisninger 
www.fundamentalism.dk - Abrahams børns hjemmeside

Skulptur
Religiøs kunst
Plys' Hafferlaf Halloween

Plys' Hafferlaf Halloween er en animeret Peter Plys film fra 2005 skabt af Walt Disney Pictures. Filmen blev udgivet direkte-til-video den 13. september 2005.

Handling 

Hafferlaffen skal for første gang holde Halloween med Kængubarn og alle de andre venner i Hundredemeterskoven.

Eksterne henvisninger 
 

Fantasyfilm fra USA
Børnefilm fra USA
Disney tegnefilm
Peter Plys-film
Film om Halloween
Neetze

Neetze er en kommune i den sydlige centrale del af Landkreis Lüneburg i den tyske delstat Niedersachsen, og er en del af Samtgemeinde Ostheide.

Geografi 
Neetze ligger godt ti kilometer øst for Lüneburg ved vestenden af Naturpark Elbufer-Drawehn ved den lille flod Neetze der er en biflod til Ilmenau.

Inddeling 
I kommunen ligger landsbyerne:
 Neu-Neetze
 Süttorf
 Neu-Süttorf
 Neumühlen

Eksterne kilder/henvisninger 

 Kommunens websted
 Om Neetze  på Samtgemeindens websted
Martin Willemoes-Suhm

Martin (også Morten) Willemoes-Suhm, født Willemoes (16. oktober 1787 i Assens – 12. oktober 1865 i Altona) var en dansk officer, bror til Joachim Godske, Frederik Wilhelm og Peter Willemoes. Han var far til Peter Friedrich von Willemoes-Suhm.

Han var ritmester ved Livregiment lette Dragoner og sluttede sin karriere som oberstløjtnant. Han var Ridder af Dannebrog og Dannebrogsmand.

Han ægtede 13. november 1815 i Garnisons Kirke Petra Friderica Christiane Suhm (1799-1832), datter af Peter Frederik Suhm. Han blev den 21. november 1820 optaget i den danske adelstand under navnet Willemoes-Suhm. 7. marts 1821 blev Det Suhmske Fideikommis på 60.000 rigsbankdaler oprettet, som Martin Willemoes-Suhm blev ejer af. Han selv og hans efterkommere bosatte sig i Tyskland.

Kilder 
 Christian Bruun: Peter Frederik Suhm 18, oktober 1728-7, september 1798, København: G.E.C. Gad 1898, s. 455-456.

Martin
Kavaleriofficerer fra Danmark
Danskere i 1800-tallet
Personer fra Assens
Riddere af Dannebrog
Reinstorf

Reinstorf er en kommune i den sydlige centrale del af Landkreis Lüneburg i den tyske delstat Niedersachsen, og byen er en del af Samtgemeinde Ostheide.

Geografi 
Reinstorf ligger omkring 9 kilometer øst for Lüneburg. I kommunen ligger landsbyerne Wendhausen, Holzen, Horndorf, Sülbeck, Neu Wendhausen og Neu Sülbeck.

Nabokommuner er Barendorf, Vastorf, Thomasburg og Neetze i Samtgemeinde Ostheide samt Samtgemeinde Scharnebeck og Hansestadt Lüneburg.

Eksterne kilder/henvisninger 

 Om Reinstorf  på Samtgemeindens websted
Peter Friedrich von Willemoes-Suhm

Peter Friedrich (von) Willemoes-Suhm (født 3. september 1816 i Odense, død 19. december 1891 i Segeberg) var en dansk, senere preussisk embedsmand, far til Rudolf von Willemoes-Suhm.

Han var søn af Martin Willemoes-Suhm og Petra Friderica Christiane Suhm og studerede jura ved universitetet i Kiel og universitetet i Göttingen. I 1840 blev han medlem af Corps Bremensia Göttingen og Corps Holsatia Kiel. Dernæst fik han embede ved retterne i Itzehoe og Glückstadt og var 1847-48 volontør i Udenrigsministeriet i København. I 1849 blev han bypræsident i Glückstadt og var desuden borgmester i samme by fra 1850 til 1852. I dette år blev Willemoes-Suhm politimester i Wandsbek og blev i 1862 politimester i Altona. Han var kongetro, og under den 2. Slesvigske Krig blev han i december 1863 med vold fjernet fra sit embede. Willemoes-Suhm var i forvejen kammerjunker, og i 1865 udnævnte kong Christian IX ham til dansk kammerherre.

I 1866 blev Willemoes-Suhm preussisk amtmand over Rendsborg Amt, og ved indlemmelsen i Preussen blev han i 1867 landråd over kredsen Rendsborg. I 1877 blev han i stedet landråd i kredsen Segeberg og døde i dette embede 1891.

Han ægtede 21. oktober 1846 i Itzehoe Mathilde Ida Albertine von Qualen (6. december 1824 i Eutin - 11. januar 1907 i Itzehoe), datter af kammerherre Rudolph Anton Ludvig von Qualen og Caroline Sophie Erentia født komtesse Ahlefeldt.

Kilder 

Peter Friedrich
Personer fra Odense
Kammerherrer fra Danmark
Jurister fra Tyskland
Amtmænd fra Holsten
Danskere i 1800-tallet
Tyskere i 1800-tallet
Embedsmænd fra Preussen
Borgmestre fra Danmark
Politifolk fra Danmark
Anker Andreas Suhm

Anker Andreas Suhm (18. februar 1721 i København – 26. maj 1788 sammesteds) var en dansk justitiarius.

Han var søn af schoutbynacht, guvernør i Dansk Vestindien Henrich Suhm og dennes første hustru Anna Catharina Frørup, blev 1739 student, privat dimitteret, 1742 cand.jur., 1744 kancellisekretær og 1748 assessor i Højesteret, hvor han voterede med løn fra 1751 til 1768. Suhm blev 1751 virkelig justitsråd, 1764 etatsråd, 1768 byfoged i København, 1770 virkelig etatsråd, 1771 assessor i Hof- og Stadsretten, 1776 konferensråd og 1781 justitiarius i Hof- og Stadsretten, hvilket han var til sin død 1788. Han var ugift.

Kilder 
 A. Falk-Jensen og H. Hjorth-Nielsen: Candidati og Examinati juris 1736-1936, Candidati politices 1852-1936, Candidati actuarii 1922-1936, bind I-V, København: G.E.C. Gad 1954-1959.

Anker Andreas
Konferensråder fra Danmark
Dommere i Hof- og Stadsretten
Højesteretsdommere fra Danmark
Danskere i 1700-tallet
Byfogeder fra Danmark
Personer fra København
Petromax

Petromax er et tysk mærke, der oftest forbindes med deres tryk-petroleumslampe, der må siges at være mærkets mest succesrige produkt. Deres lamper er synonym med petroleumslampe på kontinentaleuropa på samme måde som 
Tilley lamp er det i Storbritannienog Coleman Lantern er det i USA. Nogle modeller af Petromaxlamper kan producere lys svarende til 400 watt og med en brændetid på otte timer med fuld tank.

Den første lampe blev fremstillet i 1910 af tyskeren Max Graetz (1851–1937) som var leder af metalvarefabrikken Ehrich & Graetz, der udviklede lampen..

Referencer

Eksterne henvisninger 
 Petromax.de - Have a look at the long-established high-pressure lanterns Petromax and the differences between the HK500 and HK150 series. 
 Kort historie om Petromax

Levende lys
Lygter og lanterner
Ane Marie Hansen

Ane Marie Hansen (født 20. januar 1852 i Knardrup, død 5. februar 1941 i København) var en dansk maler.

Hendes forældre var gårdejer Hans Larsen og Karen Pedersdatter. Hun drev selvstudier og studerede ved Vilhelm Kyhns tegneskole i 1872. Senere gik hun to vintre i Kunstnernes Studieskole under P.S. Krøyer. Ane Marie Hansen var især portrætmaler. Blandt hendes portrætmodeller var maleren og Vilhelm Kyhn-eleven Pauline Thomsen. Et tidligt tegnet portræt, Portræt af Thora Pétursdóttir fra årene 1873-1875, findes på Islands Nationalmuseum.

Ane Marie Hansen har endvidere malet genrestykker.

Hun var fra 1907 legator for Holga Reinhards Legat. Hun døde ugift og er begravet på Ganløse Kirkegård.

Udstillinger 
 Decemberudstillingen 1884
 Charlottenborg Forårsudstilling 1885, 1887, 1889-90, 1893-94, 1897-1900, 1903, 1909-10, 1912-13, 1915, 1918, 1923-24, 1927-38
 Kvindernes Udstilling 1895
 Charlottenborg Efterårsudstilling 1904
 Kvindelige Kunstneres retrospektive Udstilling, København 1920
 Kunstnerforeningen af 18. november 1921, 1923-24, 1926-27, 1930, 1932-35, 1942

Værker 
 Portræt af Thora Pétursdóttir, blyant på papir (1873-1875), Islands Nationalmuseum
 Kaffesladder (udst. 1885)
 Ved aften (udst. 1890)
 Portræt af Mette Marie Engelstoft (1890)
 Portræt af min moder (udst. 1893)
 En gammel kone der spinder (udst. 1897)
 Et søndagsbesøg (udst. 1899)
 Kaffen males (udst. 1903)
 Portræt af gehejmeetatsråd Sophus Hennings, Skullerupgård (1903)
 Portræt af datteren Louise Rosa Christence Hennings (1903)
 Selvportræt (udst. 1910)
 Interiør fra et bødkerværksted (udst. 1915)
 Hjem med mælken, tidlig morgen (udst. 1918)
 Gule roser (udst. 1923)
 Interiør med en kat og en høne (udst. 1928)
 Interiør fra en gammel stue (udst. 1930)
 Ung pige der syer (udst. 1934)
 Portræt af fru Højer (udst. 1937)

Referencer og kilder

Referencer 

Malere fra Danmark
Danskere i 1800-tallet
Danskere i 1900-tallet
Portrætmalere
Raffi Liven

Raffi Liven (født 3. marts 1949 i Tel Aviv) er en dansk-israelsk karatesportsudøver, instruktør og sportsarrangør. 
Han har den højeste graduering i karate.
Han har boet i Danmark siden 1981.

Liven har været instruktør for specialstyrkerne i Israel og arbejdet som bodyguard for præsidenten af Martinique.
Han er to gange blevet europamester i en variant af karate. 

I 2014 arrangerede han et Mixed Martial Arts-stævne i Aarhus.

Henvisninger 

Kampsportsudøvere fra Danmark